[pic] | EUROOPA ÜHENDUSTE KOMISJON |

Brüssel 22.7.2009

KOM(2009) 377 lõplik

2009/0103 (CNS)

Ettepanek

NÕUKOGU MÄÄRUS

millega tunnistatakse kehtetuks teatavad nõukogu vananenud õigusaktid ühise põllumajanduspoliitika valdkonnas

SELETUSKIRI

Mitmete viimaste aastakümnete jooksul vastuvõetud õigusaktide mõju on ammendunud, kuid need on endiselt jõus. Aktid on vananenud oma ajutise iseloomu tõttu või nende sisu on üle võetud hilisemate aktidega. Mitmed uute liikmesriikide ühinemisega seotud meetmed on pärast nende riikide ühinemist vananenud. Euroopa Parlament, nõukogu ja komisjon leppisid paremat õigusloomet käsitlevas institutsioonidevahelises kokkuleppes kokku, et ühenduse õigust tuleb ajakohastada ja õigusaktide arvu vähendada, tunnistades kehtetuks õigusaktid, mida enam ei kohaldata[1]. Aktid, mis ei ole enam asjakohased, tuleks ühenduse õigustikust välja jätta, et parandada ühenduse õiguse läbipaistvust ning kindlust.

Komisjon on võtnud mitmeid meetmeid, et vananenud õigusakte õigustikust eemaldada, tehes seda osaliselt tavapärase kehtetuks tunnistamise menetluse kaudu ja osaliselt kuulutades asjaomased komisjoni õigusaktid vananenuks. Hiljuti teatas komisjon ligikaudu 250 põllumajanduse valdkonna õigusakti vananemisest[2]. Oma 18. märtsil 2009 avaldatud teatises „Lihtsustatud ühine põllumajanduspoliitika Euroopas toob kõigile edu” kinnitas komisjon oma kavatsust korrastada põllumajandusalaseid eeskirju[3]. Käesolev ettepanek on ette nähtud käimasoleva lihtsustamisprogrammiga, mis on vastu võetud regulatiivse keskkonna lihtsustamist käsitleva komisjoni strateegia rakendamise raames, hiljuti uuendatud – dokument KOM(2008) 712, komisjoni 2009. aasta õigusloome- ja tööprogrammi 2. lisa.

Komisjon on kindlaks teinud mitmed ühise põllumajanduspoliitikaga seotud nõukogu õigusaktid, millel ei ole enam praktilist mõju. Nõukogu õigusaktide vananenuks tunnistamine ei ole komisjoni pädevuses. Õiguskindluse huvides soovitab komisjon, et nõukogu tunnistaks kehtetuks käesolevas ettepanekus loetletud õigusaktid.

2009/0103 (CNS)

Ettepanek

NÕUKOGU MÄÄRUS

millega tunnistatakse kehtetuks teatavad nõukogu vananenud õigusaktid ühise põllumajanduspoliitika valdkonnas

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 36 ja 37,

võttes arvesse komisjoni ettepanekut,[4]

võttes arvesse Euroopa Parlamendi arvamust[5]

ning arvestades järgmist:

(1) Ühenduse õiguse läbipaistvuse parandamine on oluline osa parema õigusloome strateegiast, mida ühenduse institutsioonid rakendavad. Sellega seoses on asjakohane jätta kehtivate õigusaktide hulgast välja need õigusaktid, millel ei ole enam tegelikku mõju.

(2) Järgmised ühise põllumajanduspoliitikaga seotud määrused ja otsused, mis ametlikult siiski veel kehtivad, on vananenud:

- nõukogu määrus (EMÜ) nr 2602/69, 18. detsember 1969, korralduskomitee menetluse säilitamise kohta[6]. Kõnealusel määrusel ei ole enam mõju, kuna selle määruse sisu on üle võetud hilisemate aktidega;

- nõukogu määrus (EMÜ) nr 922/72, 2. mai 1972, millega sätestatakse siidiusside kasvatamiseks abi andmise üldeeskirjad 1972/73. kasvatusaastaks[7]. Kõnealuse määruse mõju on ammendunud, kuna see määrus hõlmas ainult 1972. ja 1973. aastat;

- nõukogu määrus (EMÜ) nr 3570/90, 4. detsember 1990, seoses Saksamaa ühinemisega Saksamaa põllumajanduse statistiliste vaatluste suhtes tehtavate erandite kohta[8]. Kõnealusel määrusel ei ole enam mõju, kuna seda kohaldati üleminekuperioodil pärast Saksamaa ühendamist;

- nõukogu määrus (EÜ) nr 2611/95, 25. oktoober 1995, millega kehtestatakse riikliku abi andmise võimalus saamata jäänud põllumajandusliku tulu hüvitamiseks teistes liikmesriikides toimunud valuutakursside kõikumiste tõttu[9]. Kõnealusel määrusel ei ole enam mõju, kuna see käsitles võimalust anda abi kolmeks aastaks, kui sellest teatatakse enne 30. juunit 1996;

- nõukogu määrus (EÜ) nr 1107/2007, 26. september 2007, millega kehtestatakse erand määrusest (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) seoses maa tootmisest kõrvaldamisega 2008. aastal[10]. Kõnealusel määrusel ei ole enam mõju, kuna see hõlmas ainult 2008. aastat.

- nõukogu otsus 85/360/EMÜ, 16. juuli 1985, Kreeka põllumajandusuuringute süsteemi ümberkorraldamise kohta[11]. Kõnealusel otsusel ei ole enam mõju, kuna see hõlmas perioodi 1986–1996.

(3) Õiguskindluse ja selguse huvides tuleks kõnealused vananenud määrused ja otsused kehtetuks tunnistada,

ON VASTU VÕTNUD KÄESOLEVA MÄÄRUSE:

Artikkel 1

Määrused (EMÜ) nr 2602/69, (EMÜ) nr 922/72, (EMÜ) nr 3570/90, (EÜ) nr 2611/95 ja (EÜ) nr 1107/2007 ning otsus 85/360/EMÜ tunnistatakse kehtetuks.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic]

[1] ELT C 321, 31.12.2003, lk 1.

[2] ELT C 30, 6.2.2009, lk 18.

[3] KOM(2009) 128 (lõplik), 18.3.2009.

[4] ELT C […], […], lk […].

[5] ELT C […], […], lk […].

[6] EÜT L 324, 27.12.1969, lk 23 .

[7] EÜT L 106, 5.5.1972, lk 1.

[8] EÜT L 353, 17.12.1990, lk 8.

[9] EÜT L 268, 10.11.1995, lk 3.

[10] ELT L 253, 28.9.2007, lk 1.

[11] EÜT L 191, 23.7.1985, lk 53.